
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 521 

11 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση υπουργικής απόφασης κοστολόγησης 
Πανεπιστημιακού συγγράμματος για το ακαδημαϊ¬ 
κό έτος 1998-99 ύστερα από ένσταση εκδότη επί 
της αρχικής τιμής κοστολόγησης που έγινε δεκτή 1 
Συμπληρωματική κήρυξη - επανοριοθέτηση τριών αρ¬ 
χαιολογικών χώρων των Δήμων Ασσήρου και Σοχού 

στην επαρχία Λαγκαδά Νομού Θεσσαλονίκης. 2 

Συμπλήρωση και τροποποίηση των υπουργικών απο¬ 
φάσεων ΥΠΠΟ/ΔΙΛΑΠ/Γ/2842/56124/26.9.84 (ΦΕΚ 
759/Β/26.10.84) και ΥΠΠΟ/ΔΙΛΑΠ/Γ/2584/41721/- 
16.9.85 (ΦΕΚ 619/Β/16.9.85), σχετικά με το χαρα¬ 
κτηρισμό ως έργων τέχνης του κτιρίου επί της οδού 
Λογοθέτου 2 και τεσσάρων (4) κτιρίων επί της οδού 
Σοφούλη 40,42,44 και 46 στη Θεσσαλονίκη και τον 
ορισμό ζώνης προστασίας τους. 3 


ΑΠΟΦΑΣΕΙ Σ 

Αριθ. Φ.12.1/Β3/1633 (1) 

Τροποποίηση υπουργικής απόφασης κοστολόγησης Πα¬ 
νεπιστημιακού συγγράμματος για το ακαδημαϊκό έτος 
1998-99 ύστερα από ένσταση εκδότη επί της αρχικής 
τιμής κοστολόγησης που έγινε δεκτή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις: 

α) Του άρθρου 23 του Νόμου 1268/1982 (ΦΕΚ 87/Α/ 
16.7.1982). 

β) του άρθρου 3 του Νόμου 2174/93 (ΦΕΚ 210/Α/ 
22.12.1993). 

γ) Του άρθρου 2 παράγραφος 3 του Νόμου 2233/94 
(ΦΕΚ 141/Α/31.8.1994). 


δ) Του άρθρου 43 παράγραφος 9 του Νόμου 2413/96 
(ΦΕΚ 124/Τ.Α/17.6.1996). 

ε)Του άρθρου3του Νόμου 2454/96 (ΦΕΚ7/Α/17.6.97). 
στ) Του άρθρου 29Α του Νόμου 1558/85, όπως αυτό 
προσετέθη με το άρθρο 27 του νόμου 2081/1992 (ΦΕΚ 
154/Τ.Α/1992). 

ζ) Της αριθ. Φ.141/Β3/1402/1984 (ΦΕΚ 159/Β/20.3.84) 
Υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

η) Της αριθ. Φ.12.1/Β3/5477/1993 (ΦΕΚ 951/Β/1993) 
Υπουργικής απόφασης. 

θ) Της αριθ. Φ.12.1/Β3/52/1995 (ΦΕΚ3/Β/1995) Υπουρ¬ 
γικής απόφασης. 

ι) Της αριθμ. Φ. 12.1/Β3/1138/1996 (ΦΕΚ 210/Β/1996) 
κοινής Υπουργικής απόφασης. 

ια) Της αριθ. Φ.12.1/Β3/4111/1997 (ΦΕΚ 1010/Β/97) Κοι¬ 
νής Υπουργικής απόφασης. 

ιβ) Της αριθ. Φ.12.1/Β3/5708/1997 (ΦΕΚ 64/Β/1997) κοι¬ 
νής Υπουργικής απόφασης. 

ιγ) Της αριθ. Φ.12.1/Β3/4984/1998 (ΦΕΚ 1102/Β/1998 
κοινής Υπουργικής απόφασης. 

ιδ) Της αριθ. ΣΤ5/16/1998 Υπουργικής απόφασης «Με¬ 
ταβίβαση του δικαιώματος υπογραφής «Με εντολή 
Υπουργού» στο Γενικό Γραμματέα κ.λπ.» (ΦΕΚ 284/Β/ 
1998), όπως αυτή συμπληρώθηκε με την αριθ. ΣΤ5/32/ 
1988 Υπουργική απόφαση (ΦΕΚ 701/Β/98). 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου 1 εδάφιο (ιγ) του προοιμίου (Φ. 19.250, Κ.Α.Ε. 
1123). 

3. Το αριθ. 11/2000 πρακτικό της επιτροπής κοστολό¬ 
γησης Πανεπιστημιακών συγγραμμάτων, αποφασίζουμε: 

I. Τροποποιούμε την παρακάτω υπουργική απόφαση, 
μόνο ως προς τη τιμή κοστολόγησης του παρακάτω ανα- 
φερόμενου συγγράμματος, ύστερα από ένσταση του 
εκδότη επί της αρχικής τιμής κοστολόγησης και σύμφω¬ 
να με το πρακπκό 11/2000 της επιτροπής κοστολόγησης 
πανεπιστημιακών συγγραμμάτων, ως εξής: 

II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ, με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεότερου διδακτικού 
βιβλίου σύμφωνα με την παράγραφο 11 τηςΥ.Α. με αριθμ. 
Φ.141/Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2000 

Με εντολή Υπουργού 
Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝ. ΚΛΑΔΗΣ 

-Φ- 

Αριθ. ΥΠΠΟ/ΑΡΧ/Α1/Φ43/14271/657 (2) 

Συμπληρωματική κήρυξη - επανοριοθέτηση τριών αρχαι¬ 
ολογικών χώρων των Δήμων Ασσήρου και Σοχού στην 
επαρχία Λαγκαδά Νομού Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν: 

1. Τις διατάξεις του Ν. 1558/85 (ΦΕΚ 137/Α726.7.1985) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α71981) «Περί 
κυρώσεως της εις Λονδίνον, την 6η Μαΐου 1969 υπογρα- 


φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Την Υ.Α. αρ. πρ. ΥΠΠΟ/ΑΡΧ/Α1/Φ16/59168/2199 π.ε/ 
1.2.1986 (ΦΕΚ 118/Β/19.3.1986) και αρ. πρ. ΥΠΠΟ/ 
ΑΡΧ/Α1 /Φ16/14096/597/20.5,1987 (ΦΕΚ 353/Β/ 6.7.1987) 
περί κηρύξεως αρχαιολογικών χώρων του νομού Θεσσα¬ 
λονίκης. 

6. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονία, όπως διατυ¬ 
πώθηκε στην αρ. 276 η /17 .1 .2000 Συνεδρία του, απο¬ 
φασίζουμε: 

Συμπληρώνεται η υπάρχουσα κήρυξη και επανοριοθε- 
τούνται τρεις αρχαιολογικοί χώροι της επαρχίας Λαγκα¬ 
δά του νομού Θεσσαλονίκης για την καλύτερη προστασία 
των εκεί ευρισκομένων αρχαιοτήτων, ως ακολούθως: 

1. ΔΗΜΟΣ ΑΣΣΗΡΟΥ. Δημοτικό Διαμέρισμα Ασσήρου. 
Θέση Εξαμίλι - Σασακάρου Μπάιρα, όπου οικισμός - τού- 
μπα σε λόφο, χρονολογούμενος από την Ύστερη Εποχή 
του Χαλκού μέχρι και τους ιστορικούς χρόνους. Η κηρυσ- 
σόμενη περιοχή οριοθετείται στο συνημμένο φύλλο χάρ¬ 
του Γ.Υ.Σ. κλ. 1 : 5000 (αρ.3367.2, 3367.4) με τη γραμμή 

που διέρχεται από τα σημεία 1, 2, 3, 4, 5.28, 29, 30, 

31, 32, 1, στα οποία αντιστοιχούν τα ζεύγη συντεταγμέ¬ 
νων του επισυναπτόμενου στο χάρτη πίνακα. 

2. ΔΗΜΟΣ ΑΣΣΗΡΟΥ. Δημοτικό Διαμέρισμα Κριθέας. 

α) Κριθέα Α' - Ταψί ή Μαρίκου Μπαχτσές. Οικισμός - 

τούμπα της Ύστερης Εποχής του Χαλκού. 

β) Κριθέα Β’. Οικισμός των ιστορικών χρόνων σε λόφο 
στα δυτικά του σύγχρονου οικισμού Κριθέα. Η κηρυσσό- 
μενη περιοχή οριοθετείται στο συνημμένο φύλλο χάρτου 
Γ.Υ.Σ. κλ. 1 : 5000 (αρ. 3367.6) με τη γραμμή που διέρχε¬ 
ται από τα σημεία 1,2,3,4,5, 39,40,41,42.43,1, στα 

οποία αντιστοιχούν τα ζεύγη συντεταγμένων του επισυ- 
ναπτόμενου στο χάρτη πίνακα. 

3. ΔΗΜΟΣ ΣΟΧΟΥ. Δημοτικό Διαμέρισμα Σοχού. Τού¬ 
μπα Ούρδα, όπου οικισμός της Ύστερης Εποχής του Χαλ¬ 
κού και της Πρώιμης Εποχής του Σιδήρου. Η κηρυσσόμε- 
νη περιοχή οριοθετείται στο συνημμένο φύλλο χάρτου 
Γ.Υ.Σ. κλ. 1:5000 (αρ. 3461.7, 3471.1) με τη γραμμή που 

διέρχεται από τα σημεία 1, 2, 3, 4, 5. 25, 26, 27, 

.49,50,51,52,53,1, στα οποία αντιστοιχούντο ζεύγη 

συντεταγμένων του επισυναπτόμενου στο χάρτη πίνακα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αρίθ. ΥΠΠΟ/ΔΙΛΑΠ/Γ/464/16448 (3) 

Συμπλήρωση και τροποποίηση των υπουργικών αποφά¬ 
σεων ΥΠΠΟ/ΔΙΛΑΠ/Γ/2842/56124/26.9.84 (ΦΕΚ 759/ 
Β/26.10.84) και ΥΠΠΟ/ΔΙΛΑΠ/Γ/2584/41721/16.9.85 
(ΦΕΚ 619/Β/16.9.85), σχετικά με το χαρακτηρισμό ως 
έργων τέχνης του κτιρίου επί της οδού Λογοθέτου 2 
και τεσσάρων (4) κτιρίων επί της οδού Σοφούλη 40,42, 
44 και 46 στη Θεσσαλονίκη και τον ορισμό ζώνης προ¬ 
στασίας τους. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039/92 περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 

ε) του Π.Δ.941/77 «περί Οργανισμού του ΥΠΠΕ». 

ζ) του Π.Δ. 161/26.4.84 (ΦΕΚ 54/Α/30.4.84 )» περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/ 
21.11.97 (ΦΕΚ 1080/Β/5.12.97) με την οποία τροποποιεί¬ 
ται η παρ. 8 του άρθρου 6 της Υ.Α./ΥΠΠΟ/ ΓΝΟΣ/49095/ 
30.10.91 (ΦΕΚ 987/Β/28.11.91) «περί μεταβίβασης αρμο¬ 
διοτήτων Υπουργού και δικαιώματος υπογραφής» με 
εντολή Υπουργού» στον Γενικό Γραμματέα, τους Γεν. Δι¬ 
ευθυντές και τους Προϊσταμένους των Διευθύνσεων, Τμη¬ 
μάτων και Γ ραφείων της Κεντρικής Υπηρεσίας του ΥΠΠΟ. 

3. Την Υ.Α. ΥΠΠΟ/ΔΙΛΑΠ/Γ/2842/56124/26.9.84 (ΦΕΚ 
759/Β/26.10.84), με την οποία χαρακτηρίστηκαν ως έργα 
τέχνης τα κτίρια στην οδό Σοφούλη 40, 42, 44 και 46 στη 
Θεσσαλονίκη. 


4. Την Υ.Α. ΥΠΠΟ/ΔΙΛΑΠ/Γ/2584/41721/16.9.85 (ΦΕΚ 
619/Β/16.9.85), με την οποία χαρακτηρίστηκε ως έργο τέ¬ 
χνης το κτίριο στην οδό Λογοθέτου 4 στη Θεσσαλονίκη. 

5. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 

6. Τις ομόφωνες γνωμοδοτήσεις του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 
31/16.12.99 και 4/3.2.2000, αποφασίζουμε: 

Α. Συμπλήρωση της Υ.Α.ΥΠΠΟ/ΔΙΛΑΠ/Γ/2842/56124/ 
26.9.84(ΦΕΚ 759/Β/26.10,84): 

Για την καλύτερη προστασία ανάδειξη και προβολή των 
διατηρητέων κτιρίων της οδού Σοφούλη 40 και Λογοθέ¬ 
του, Σοφούλη 42, Σοφούλη 44 και Σοφούλη 46 στη Θεσ¬ 
σαλονίκη, επεκτείνουμε το χαρακτηρισμό και στον περι¬ 
βάλλοντα χώρο των κτιρίων, με ακτίνα προστασίας 12μ. 
στο καθένα, όπως αυτή ορίζεται με τα στοιχεία ΒΒΉΖΑΛ- 
ΜΒ στο συνημμένο τοπογραφικό διάγραμμα. 

Β Διευκρίνιση της Υ.Α. ΥΠΠΟ/ΔΙΛΑΠ/ Γ/2842/ 
56124/26.9.84 (ΦΕΚ 759/Β/26.10.84): 

Διευκρινίζουμε ότι στην Υ.Α. ΥΠΠΟ/ΔΙΛΑΠ/Γ/2842/ 
56124/ 26.9.84 (ΦΕΚ 759/Β/26.10.84), με την οποία χαρα¬ 
κτηρίστηκε ως έργο τέχνης το κτίριο στη γωνία των οδών 
Σοφούλη 40 και Λογοθέτου, δεν συμπεριλαμβάνεται η νε- 
ωτερική προσθήκη του κτιρίου, όπως αυτή φαίνεται με 
διαγράμμιση στο συνημμένο τοπογραφικό διάγραμμα. 

Γ. Τροποποίηση και συμπλήρωση της Υ.Α.ΥΠΠΟ/ΔΙ- 
ΛΑΠ/Γ/2584/41721/16.9.85 (ΦΕΚ619/Β/16.9.85): 

Τροποποιούμε την Υ.Α.ΥΠΠΟ/ΔΙΛΑΠ/Γ/2584/ 41721/ 
16.9.85 (ΦΕΚ 619/Β./16.9.85), με την οποία χαρακτηρίστη¬ 
κε ως έργο τέχνης το κτίριο στην οδό Λογοθέτου 4 στη 
Θεσσαλονίκη, με την ορθή αρίθμηση του κτιρίου, Λογο¬ 
θέτου 2, και επεκτείνουμε το χαρακτηρισμό του κτιρίου με 
τον ορισμό ακτίνας προστασίας 12μ. στον περιβάλλοντα 
χώρο του, όπως φαίνεται με τα στοιχεία Δ'ΔΕΘ'ΘΔ στο 
συνημμένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

